
	วันจันทร์ 9 พฤษภาคม 2559

	เวลา 10:30 - 11:00 น.
	คณะเดินทางถึงโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ อ.แม่ฟ้าหลวง จ.เชียงราย

	เวลา 11:00 - 12:00 น.
	ฟังการบรรยายในหัวข้อ “หลักการพัฒนาตามตำราแม่ฟ้าหลวง การพัฒนาขั้นต้นน้ำ ขั้นกลางน้ำ ขั้นปลายน้ำ” และ ศูนย์ข้อมูลโครงการพัฒนาดอยตุงฯพร้อมรับประทานอาหารว่าง ณ ห้องออดิทอเรียม " การพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้” โดยการติดตามประเมินผลอย่างต่อเนื่อง และการบรรยายในหัวข้อ “การพัฒนาขั้นต้นน้ำ ขั้นกลางน้ำ และขั้นปลายน้ำ” และ “ทำไมต้องมีศูนย์ผลิตและจำหน่ายงานมือ แปลงป่าเศรษฐกิจ นวุติไซต์ 1 และโรงงานแปรรูป แมคคาเดเมีย”"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 13:10 น.
	ออกเดินทางไปยังแปลงปลูกป่าเศรษฐกิจ นวุติไซต์1

	เวลา 13:10 - 14:00 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 14:00 - 14:20 น.
	ออกเดินไปยังศูนย์ผลิตและจำหน่ายงานมือ

	เวลา 14:20 - 16:00 น.
	เยี่ยมชมศูนย์ผลิตและจาหน่ายงานมือ พร้อมรับประทานอาหารว่าง ณ โรงคั่วกาแฟ"ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วยโรงงานทอผ้า เย็บผ้า โรงงานกระดาษสา โรงคั่วกาแฟและโรงงานเซรามิก"

	เวลา 16:00 - 16:30 น.
	เดินทางกลับที่พักดอยตุงลอด์จ และพักผ่อนตามอัธยาศัย

	เวลา 16:30 - 18:00 น.
	พูดคุยกับชาวบ้านดอยตุง ในประเด็นเรื่องชีวิตความเป็นอยู่ก่อนโครงพัฒนาดอยตุงเข้ามา

	เวลา 18:00 - 19:00 น.
	รับประทานอาหารเย็น ณ ศาลาลีลาวดี

	เวลา 19:00 - 20:00 น.
	กิจกรรมถอดบทเรียนการเรียนรู้ประจำวัน ณ ห้องคลับ 31

	วันอังคาร 10 พฤษภาคม 2559

	เวลา 08:00 - 09:00 น.
	รับประทานอาหารเช้า ณ ศาลาลีลาวดี

	เวลา 09:00 - 10:00 น.
	ฟังบรรยายสรุป “เรื่องการพัฒนาการศึกษาในพื้นที่โครงการฯ จากฝ่ายพัฒนาการศึกษา”

	เวลา 10:00 - 10:15 น.
	เดินทางไปยัง อบต.แม่ฟ้าหลวง

	เวลา 10:15 - 11:45 น.
	พูดคุย แลกเปลี่ยน กับผู้นำท้องถิ่นและเด็กรุ่นใหม่ ณ อบต.แม่ฟ้าหลวง

	เวลา 11:45 - 12:00 น.
	เดินทางกลับไปยังโครงการพัฒนาดอยตุงฯ

	เวลา 12:00 - 13:00 น.
	รับประทานอาหารเที่ยง ณ ครัวตำหนัก

	เวลา 13:00 - 15:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 13:00 - 15:00 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 15:00 - 15:30 น.
	ออกเดินทางไปยังฐานทหารดอยช้างมูบ

	เวลา 15:30 - 15:45 น.
	ชมทัศนียภาพชายแดนไทย-เมียนมาร์ 

	เวลา 15:45 - 17:30 น.
	เยี่ยมชมสวนรุกขชาติดอยช้างมูบ

	เวลา 17:30 - 18:00 น.
	เดินทางไปยังโครงการพัฒนาดอยตุงฯ

	เวลา 18:00 - 19:00 น.
	รับประทานอาหารค่ำ ณ ครัวตำหนัก

	เวลา 19:00 - 20:00 น.
	กิจกรรมถอดบทเรียนการเรียนรู้ประจำวัน ณ ห้องคลับ 31

	วันพุธ 11 พฤษภาคม 2559

	เวลา 08:00 - 09:00 น.
	รับประทานอาหารเช้า ณ ศาลาลีลาวดี

	เวลา 09:00 - 10:30 น.
	ฟังบรรยายสรุปเกี่ยวกับการพัฒนาตามตำราแม่ฟ้าหลวง และโครงการขยายผลของมูลนิธิแม่ฟ้าหลวงในพระบรมราชูปถัมภ์ ทั้งในประเทศและต่างประเทศ

	เวลา 10:30 - 12:00 น.
	ออกเดินไปยังอุทยานศิลปะวัฒนธรรมแม่ฟ้าหลวง

	เวลา 12:00 - 13:00 น.
	รับประทานอาหารกลางวัน

	เวลา 13:00 - 14:00 น.
	เยี่ยมชมอุทยานศิลปะวัฒนธรรมแม่ฟ้าหลวง"นมัสการพระพร้าโต้ ชมงานศิลปะและพิพิธภัณฑ์ไม้สัก"

	เวลา 14:00 - 00:00 น.
	เดินทางกลับโดยสวัสดิภาพ


